Porsche 911

Porsche 911 (produsert siden 1964) er en sportsbil fra den tyske produsenten Porsche.Corlett, s. 12 

911 har alltid vært produsert ved hovedkvarteret til Porsche i Zuffenhausen utenfor Stuttgart. Ifølge fabrikken, har de per mai 2023 solgt 1,2 millioner 911, hvorav 40 000 i 2022A brief history of the Porsche 911, artikkel hos porsche.com, sist lest den 12. oktober 2024. og 56 000 i 2023.Porsche 911 Coupe/Cabriolet vehicle production worldwide from FY 2014 to FY 2023 fra statista.com, sist lest den 17. desember 2024.

Porsche 911 (Type 901) ble lansert på den internasjonale bilmessen i Frankfurt am Main den 12. september 1963.

Den ble designet av Ferdinand Porsches sønn Ferdinand Alexander Porsche (1935–2012).

Luftavkjølt
Klassisk 911 (1964–1974;  eks.) 
Første 911 var  en 2+2 seter coupe med 2-liters (1991 cm³) luftavkjølt 6-sylindret boksermotor på 130 hk, montert bak bakakslingen (hekkmotor). En enklere Porsche 912 ble laget 1965 til 1969, først med den 4-sylindrete motoren til Porsche 356 som gikk ut av produksjon i 1965.

I 1966 kom 911 S (Sport) med hele 160 hk.1967 – 1969 Porsche 911 S 2.0 (SWB & LWB) – Ultimate Guide i stuttcars.com. Den ble etterfulgt av den enklere 911 T (Touring) med 110 hk og 911 L ("L" for luksus) med 130 hk.Porsche 911 L 2.0 (1968) fra stuttcars.com.  

911 Targa med veltebøyle og avtagbart tak kom i 1967. Lettvekteren 911 R (1967; 20 eks.) med 210 hk satte flere rekorder på Monzabanen.1967 Porsche 911 R fra stuttcars.com, sist lest den 10. november 2024. Fra 1969 fikk 911 lengre akselavstand (Long wheelbase). 1968 – 1969 Porsche 911 T 2.0 (SWB & LWB) – Ultimate Guide hos stuttcars.com. 911 E ("E" for Einspritzung; innsprøytningsmotor)med 140 hk erstattet i 1969 911 L.1969 Porsche 911 E 2.0 (LWB) – Ultimate Guide fra stuttcars.com. 

Motorutgavene ble raskt utviklet fra 2 liter til 2,2 i 1970 og 2,4 liter i 1974. I 1973 kom 911 Carrera 2.7 RS med 210 hk ("RS" for Rennsport)Porsche 911 Carrera RS 2.7 (1973 ) – The Deep Dive fra stuttcars.com, sist lest den 14. oktober 2024. og 2.8 RSR med 280 hk (55 eks.; "RSR" for Rennsport Rennen).Porsche 911 Carrera RSR 2.8 (1973) fra stuttcars.com, sist lest den 14. oktober 2024.  

Året efter (1974) fikk man Carrera RS 3.0 med 3-liters motor på bortimot 230 hk, samt Carrera 3.0 RSR med 330 hk (52 eks.).1974 – 1975 Porsche 911 Carrera RSR 3.0 – Ultimate Guide fra stuttcars.com, sist lest den 13. oktober 2024.   S/T (1970–71; 33 eks.) var bygget for løpskjøring.Porsche 911 ST 1970-71 fra stuttcar.com.

G-serien (1974–1988;  eks.)
I 1974 kom det som ble kjent som G-serien. Det betød  overgang til nye støtfangere som tålte en trøkk og kunne passere sikkerhetskravene i USA. Man gikk også over til 2,7-litringen med 150 hk for standard 911.

I 1975 kom 911 Turbo (Type 930) med 3-liters luftkjølt turboladet motor på 260 hk, fra 1978 økt til 3,3 liter og 300 hk. Turbo LE (1989; 50 eks.) hadde 330 hk.Porsche 911 Turbo Limited Edition fra stuttcars.com sist lest den 11. november 2024.

Fra 1976 er 911 ifølge den norske Porsche-klubben helgalvanisert.Kjøpsguode Porsche 911 fra porsche-club-norge.no, sist lest den 17. desember 2024.

En enklere turbofri Carrera 3.0 kom i 1976 med 200 hk.  I 1977 kom 911SC med 3 liter men noe færre hk.  Carrera 3.2 kom i 1984 med godt over 200 hk. Supersport var en turbofri Carrera som lignet veldig på en Turbo ("Turbo look").

Av takløse 911 i tillegg til Targa (introdusert i 1965) nevnes 911 Cabriolet som ble lansert i 1982 og 911 Speedster som ble lansert i 1989.

Type 964 (1988–1994;  eks.)
Den nye 911 fikk nyheter som integrerte støtfangere, blokkeringsfrie bremser, doble kollisjonsputer, servostyring og litt større motor på 3,6 liter og 250 hk. Først ut var Carrera 4, den første 911 med firehjulsdrift. Året efter fikk man Carrera 2 uten firehjulsdrift. Lettere og raskere utgaver var RS, RS Touring og Clubsport, RS America og 964 Cup.  Turboutgaven kom i 1990, dessverre med den gamle 3,3-liters motor på 320 hk.  Den nye modellen GT2 kom i 1993 med 430 hk 3,6-liter, og var en gatebil basert på GT2 Rallye Super. En ren 964 Speedster kom ikke før i 1994. 

Type 993 (1994–1998;  eks.)
I 1994 kom en ny utgave med vesentlige forbedringer av hjuloppheng, samt utseendemessige og motormessige forbedringer. 3,6-litersmotoren økte til noe over 270 hk. Seks trinns girkasse ble standard. Med variabelt innsug (VarioRam) økte effekten til over 280 hk. Turbo fikk doble turbo og over 400 hk. Bremsene ble større.

Vannavkjølt
Type 996 (1998–2012;  eks.)
Fra 1998 kom 911 med ny 3,4 liters boxermotorer på 300 hk som var vannavkjølt, fra 2002 økt til 3,6 liter og 320 hk.  GT3 fra 1999 var en nedjustert løpsbil med 360–80 hk; GT2 var samme men med turbo (462–483 hk). 911 Turbo kom i 2000 med 420 hk og med X50/Turbo S i 2005 med 450 hk.996 Turbok fra porsche.com.

Type 997 (2004–12;  eks.)
911 fikk i 2004 endel  endringer i design og oppbygning. Carrera og Carrera S hadde henholdsvis 3,6 og 3,8 liters motorer med 325 og 355 hk. Porsche's  nye dobbeltkløtsjete automatkasse (Porsche Doppelkupplung, PDK) kunne fås på 911 fra 2008.Faster gear change: the history of the PDK, artikkel fra porsche.com den 15. juli 2022. GT2 fikk 523 hk og ble i 2010 etterfulgt av GT2 RS med 620 hk;  GT3 RS var en gateutgave av banebilen GT3 RSR bygd i få eksemplarer.

Type 991 (2012–19;  eks.)
I 2012 kom type 991.1 med ny stivere og lettere plattform.Seventh generation Porsche 911 (991), 2011–2019 fra porsche.com, sist lest den 14. oktober 2024. Den kunne fås med 7-trinns manuell eller PDK automatkasse. Med 3,4 liter motor fikk Carrera 355 hk mens  Carrera S fikk 3,8 liter og 406 hk.  Fra 2012 fikk Turbo og Turbo S henholdsvis 520 og 560 hk.  Andre varianter var GT3 RS og GT2 RS med 691 hk.  

I 2016 kom 991.2 med nye motorer på 3 liter med doble turboer som ga 370 hk i grunnmodellen Carrera og 420 hk for Carrera S.Porsche 911 Carrera 991.2 2016-2019 fra stuttcars.com. Året etter kom Carrera GTS med 450 hk.  Lettvekteren 911 R (2017, 991 eks.) var en manuelt giret GT3 uten vinge og med GT2 sin 4 liter motor på 500 hk.Porsche 911 R (991) (2016) fra stuttcars.com, sist lest den 10. november 2024. En annen lettvekter 911 T (2018) hadde 370 hk.Porsche 911 (991.2) Carrera T i pistonheads.com den 3. november 2020. I 2018 utga de Type 991 Speedster (502 hk, 4-liter) var en GT3 uten tak og ble laget i 1 948 eksemplarer, til minne om de 70 år siden 1948 da  Porsche 356 ble lansert.The iconic new 911 Speedster breaks cover hos stuttcars.com.

Type 992 (2019–)
De første i serien (992.1) var Carrera S og 4S. De hadde 3-liter turbomotorer på 450 hk og ny veivaksel i amulinium med asymmetriske ventilløft. Man kunne få ny 8-trinns dobbelt-kløtsjet girkasse mot 7 før.How the new 911 got its “drive”, pressemelding fra Porsche den 13. februar 2019. Turbo og Turbo S fra 2020 har økt motorvolum til 3,7 liter og ytelse til 580 og 650 hk.

Utgaven Dakar fra 2022 ( eksemplar) hadde høyere bakkeklaring (+8 cm, totalt 19 cm) og terrengdekk.Endelig en Porsche 911 for norske hytteveier fra abcnyheter.no den 26. februar 2023.  Motoren er en 3,0-liters boksermotor med biturbo og yter 480 hk. I 2023 utkom den manuelle lettvekts-utgaven S/T (Sports Touring) i  eksemplarer for å minnes oppstarten i 1963.Puristenes Porsche 911 fra bil24.no den 3. august 2023. Jubileumsutgaven Turbo 50 ble produsert i  eksemplar og hadde 650 hk.Spesialutgave markerer 50 år med Porsche Turbo i bil24.no den 19. august 2024. 

Den andre fase (992.2) fra 2025, brakte Carrera GTS T-hybrid, den første 911 hybridbil. Med 3,6 liter og elektrisk turbo yter den 541 hk.things you need to know about the new Porsche 911 (992.2), pressemelding fra porsche.com, 28. mai 2024.  Tredje utgave av "lettvekteren" 911 T (2025; 1,490 kg) har 6-trinns manuell girkasse og 3-liter med 388 hk.The Porsche 911 Carrera T makes a comeback in Coupe and Cabriolet form, nyhetsbulletin fra porsche.com den 29. oktober 2024.  Ny Carrera S (2025) hadde 480 hk.Porsche relanserer 911 Carrera S i bilnorge.no den 10. januar 2025. Ny Turbo S kom høsten 2025 med 711 hk, som med hybrid drift er 75 kilo tyngre, men enda raskere (2,5 sek til 100).Porsche 911 Turbo S (992.2) review i topgear.com den 28. oktober 2025.

 Referanser 

 Litteratur 



 Eksterne lenker 


911
Kategori:Bilmodeller introdusert i 1964